Former Sri Lankan state minister Nalin Bandara was charged for making liquor at his Kuliyapitiya house.
The fact behind every news!, කොරෝනා වෛරස්\xa0 ආසාදනය ව්\u200dයාප්ත වීමත් සමගම සියළුම මත්පැන්හල් වසා දැමීමට බලධාරීහු ක්\u200dරියා කළහ. ඇඳිරි නීතිය ඉවත්කළ එක දිනක පමණ සුරා සැරවල් විවෘත කළද එම තීරණය ඉක්මනින්ම වෙනස් කොට නැවත සියලු සුරාසල් වසා දැමීමට රජය තීරණය කරන ලදී. මත්පැන් ලෝලීන් ගේ සිතැඟි පිනවීම පිණිස සඟවාගත් මත්පැන් බෝතල් අධික මිල ගණන් වලට විකිණීමට සඟවාගත් ස්ථාන සොයා ගිය ශ්\u200dරී ලංකා පොලීසිය මෙන්ම සුරාබදු නිලධාරීහු නීති විරෝධී කාර්යයන්හි නිරත වූවන්ට විරුද්ධව නීතිමය ක්\u200dරියාමාර්ග ගනු ලැබූහ. පොලීසිය සහ සුරාබදු දෙපාර්තමේන්තුව කළ වැටලීම් වලින් තහවුරු වූයේ නීතිවිරෝධී මත්පැන් නිෂ්පාදනය රට තුළ තදින්ම පැතිර ඇති බවය. දිනපතාම පාහේ වැටලීම් පිළිබඳව ප්\u200dරවෘත්ති වාර්තා විය., මෙවන් පසුබිමක SRI JUDGE නමැති ප්\u200dරවෘත්ති වෙබ් අඩවියේ ෆේස්බුක් පිටුවෙහි “බලධාරීන්ගේ අවධානයට!” සිරස්තලයෙන් \xa0හිටපු රාජ්\u200dය අමාත්\u200dයවරයෙකු වූ නලින් බණ්ඩාර මහතාගේ සේයාරුව සහිතව සටහනක් ඉදිරිපත් වී තිබෙනු දක්නට ලැබුණේය. “නලින් බණ්ඩාරගේ ගෙදර කසිප්පු පෙරලා මීට ටික වෙලාකට කලින් මාට්ටු වෙලා අත්අඩංගුවට ගන්නවා. නලින් බණ්ඩාර පොලීසියේ ලොක්කන්ට කෝල් කරලා නිදහස් වෙනවා. ජනාධිපතිතුමනි ආරක්ෂක ලේකම්තුමනි මෙහෙම නීතිය නවන්න පුළුවන්ද? බොරුනම් පොලිස් ලොක්කන්ගේ කෝල් චෙක් කරල බලන්න.” යන වදන් එහි රෝපණය කර තිබුණි., මෙම ප්\u200dරවෘත්තිය තවත් ෆේස්බුක් පිටු සහ සමුහ රැසක ඉදිරිපත් කර තිබෙනුද නිරීක්ෂණය විය., “එජාප හිටපු ඇමති නලීන් බණ්ඩාරගේ නිවසේ කස්සිප්පු පෙරා මාට්ටු!” මෙම ප්\u200dරවෘත්තියම Noize TV නමැති \xa0ප්\u200dරවෘත්ති වෙබ් අඩවියක ෆේස්බුක් පිටුවෙහි ද ඉදිරිපත් කර තිබෙණු නිරීක්ෂණය විය., මෙම ප්\u200dරවෘත්තිය ද ෆේස්බුක් පිටු රැසක ඉදිරිපත් වී තිබෙනු දක්නට ලැබුණේය., SRI JUDGE සහ \xa0 Noize TV ෆේස්බුක් සටහන් පක්ෂ-විපක්ෂ ප්\u200dරතිචාර සටහන් රැසකට හිමිකම් කියමින් ෆේස්බුක් පරිශීලනය කරන්නන් රාශියක් අතර හුවමාරු වී තිබූ බැවින් මේ පිළිබඳව සත්\u200dය කරුණු විමර්ශනයක් කිරීමට අපගේ අවධානය යොමු විය., Fact Check (සත්\u200dය තොරතුරු විමර්ශනය කිරීම), මෙම සටහන් පිළිබඳව කරුණු තහවුරු කරගැනීම පිණිස අප හිටපු රාජ්\u200dය ඇමැති නලින් බණ්ඩාර මහතා වෙත දුරකථන ඇමතුමක් ගත්තෙමු. තම දරුවන්ගේ අධ්\u200dයාපන කටයුතු සඳහා කුලියාපිටියේ පිහිටි තම නිවසෙන් ඉවත් වී කුරුණෑගල නිවසකට වර්ෂ 2012 දී පදිංචියට පැමිණි බව පැවසූ ඔහු, කලක් එම නිවස කුලී පදනම මත වෛද්\u200dයවරයෙකුට ලබාදී තිබුණු බවත්, 2015 වසරේදි මැතිවරණ කටයුතු සඳහා එම නිවස ප්\u200dරයෝජනයට ගත් බවත් පැවසීය. මෑත කාලයකදී එම නිවස අලූත්වැඩියා කිරීමට සිදුවූ බැවින්, දැනට තමා පදිංචිව සිටින නිවසින් නිතරම කුලියාපිටිය නිවසට පැමිණීමට අපහසු නිසා, අලුත්වැඩියා කටයුතු කිරීම්වල නිරත වූ සේවක මහතුන්ගේ පහසුව පිණිස නිවසේ යතුර අසල්වැසියකුට භාරදුන් බවද පැවසීය., එම තැනැත්තා මත්පැන් බෝතලයක් සහිතව සිටින අවස්ථාවක පොලිසිය පැමිණ ඇති බවත්, ඔහු\xa0 එම මත්පැන් බෝතලය සමග තමා සතු නිවසට පැමිණ සැඟවී සිට ඇති බවත් සදහන් කළේය. තමන්ව එසේ පොලිසියට කැඳවීමට කිසිදු අවශ්\u200dයතාවයක් නොමැති වුවද මේ පිළිබඳව කුලියාපිටිය පොලිසිය විසින් විමසා සිටි බැවින් පොලීසියට ගොස් කට උත්තරයක් ලබා දුන් බවද අප සමග පවසා සිටියා., තමාව අපකීර්තියට පත්කිරීම පිණිස ප්\u200dරතිපාක්ෂික දේශපාලන බලවතෙකුගේ ක්\u200dරියාවක් බවට සැක කරන\xa0 බවත් තමන්ට කිසිදු චෝදනාවක් නොතිබුණු බැවින් උසස් පොලිස් නිලධාරීන්ට කතාකර ගැලවීමේ අවශ්\u200dයතාවයක් මතු නොවූ බවත් ඔහු අවධාරණය කළේය., මේ පිලිබඳව සමඟි ජන බලවේගය ෆේස්බුක් පිටුවේ සජීවී මාධ්\u200dය සාකච්ඡාවකට සහභාගී වෙමින් නලින් බණ්ඩාර මහතා ඉහත කරුණු මෙලෙසින් කරුණු පැහැදිලි කර තිබුනා. (19 වන විනාඩියේ සිට), , මෙම පුවත පිලිබඳ වෙනත් ප්\u200dරධාන මාධ්\u200dය ඔස්සේ කිසිඳු පළකිරීමක් සිදුකර ඇත්දැයි පරීක්ෂා කිරීමේදී හිරු පුවත් වෙත ලබාදී තිබු අදහස් දැක්වීමක් මෙලෙසින් දක්නට ලැබුණි., කෙසේ වෙතත් මේ පිළිබඳව කරුණු තහවුරු කර ගැනීම පිණිස පොලිස් මාධ්\u200dය ප්\u200dරකාශක පොලිස් අධිකාරී ජාලිය සේනාරත්න මහතාට දුරකතන ඇමතුමක් ගත්තෙමු.\xa0 මත්පැන් ළඟ තබා ගැනීමේ වරදට හිටපු රාජ්\u200dය ඇමති නලින් බණ්ඩාර මහතාගේ නිවසේ මුරකරුව අඩංගුවට ගත් බවත්, \xa0හිටපු රාජ්\u200dය ඇමති නලින් බණ්ඩාර මහතාගේ\xa0 නිවසේ මත්පැන් නිෂ්පාදනය කර නොමැති බවත්, මත්පැන් නිෂ්පාදනය කිරීම හෝ ළඟ තබා ගැනීම පිළිබඳව හිටපු රාජ්\u200dය ඇමති නලින් බණ්ඩාර මහතාට කිසිදු චෝදනාවක් නොමැති බවත් ඔහු තහවුරු කළේය., Conclusion (අවසාන නිගමනය), අප සිදුකළ කරුණු විමර්ශනයෙන් තහවුරු වූයේ හිටපු රාජ්\u200dය ඇමති නලින් බණ්ඩාර මහතා සතු, කුලියාපිටියේ පිහිටි නිවස බලා ගත් තැනැත්තා මත්පැන් ළඟ තබා ගැනීම ගැන පොලිස් අත්අඩංගුවට පත්ව ඇති බවත්, මත්පැන් නිෂ්පාදනය කිරීම හෝ ළඟ තබාගැනීම ගැන හිටපු රාජ්\u200dය ඇමැති නලින් බණ්ඩාර මහතාට කිසිදු චෝදනාවක් නොමැති\xa0 බවත්ය., එනිසා “නලින් බණ්ඩාරගේ ගෙදර කසිප්පු පෙරලා මීට ටික වෙලාකට කලින් මාට්ටු වෙලා අත්අඩංගුවට ගන්නවා. නලින් බණ්ඩාර පොලීසියේ ලොක්කන්ට කෝල් කළ නිදහස් වෙනවා. ජනාධිපතිතුමනි ආරක්ෂක ලේකම්තුමනි මෙහෙම නීතිය නවන්න පුළුවන්ද? බොරුනම් පොලිස් ලොක්කන්ගේ කෝල් චෙක් කරල බලන්න.” කථාංගය සහිතව සහ “එජාප හිටපු ඇමති නලීන් බණ්ඩාරගේ නිවසේ කස්සිප්පු පෙරා මාට්ටු!” සිරස්තලයෙන් ඉදිරිපත් වී ඇති සියලුම ෆේස්බුක් සටහන් සහ ප්\u200dරවෘත්ති සම්පූර්ණයෙන් අසත්\u200dයය සහ සාවද්\u200dය\xa0 ප්\u200dරවෘත්ති සටහන් බවට නිගමනය කරමු., Title:හිටපු රාජ්\u200dය ඇමති නලීන් බණ්ඩාර සම්බන්ධයෙන් සාවද්\u200dය පුවතක්!, Result: False
හිටපු රාජ්‍ය ඇමති නලීන් බණ්ඩාර සම්බන්ධයෙන් සාවද්‍ය පුවතක්! - Factcrescendo Sri Lanka